ข้อบังคับตำบลห้วยป่าหวายข้อบังคับตำบลห้วยป่าหวายเรื่อง ตลาดพุทธศักราช ๒๕๔๓[๑] โดยที่เป็นการสมควรตราข้อบังคับตำบลว่าด้วยเรื่องตลาดอาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ประกอบกับมาตรา ๓๕ มาตรา ๓๗ มาตรา ๕๔ มาตรา ๕๕ และมาตรา ๖๓ แห่งพระราชบัญญัติการสาธารณสุขพ.ศ. ๒๕๓๕ องค์การบริหารส่วนตำบลห้วยป่าหวายโดยความเห็นชอบของสภาองค์การบริหารส่วนตำบลห้วยป่าหวายและโดยความเห็นชอบของนายอำเภอพระพุทธบาทจึงตราข้อบังคับตำบลขึ้น ดังต่อไปนี้ข้อ ๑ ข้อบังคับตำบลนี้เรียกว่า ข้อบังคับตำบลห้วยป่าหวายเรื่อง ตลาด พุทธศักราช ๒๕๔๓ข้อ ๒ ให้ใช้บังคับตำบลนี้ในเขตองค์การบริหารส่วนตำบลห้วยป่าหวายนับแต่วันถัดจากวันที่ได้ปิดประกาศข้อบังคับตำบลนี้ไว้โดยเปิดเผย ณที่ทำการองค์การบริหารส่วนตำบลห้วยป่าหวายแล้วกำหนดเจ็ดวันข้อ ๓ ให้ยกเลิกบรรดา กฎ ระเบียบ ข้อบังคับคำสั่งอื่นใดในส่วนที่ตราไว้แล้วในข้อบังคับตำบลนี้หรือขัดหรือแย้งกับข้อบังคับตำบลนี้ ให้ใช้ข้อบังคับตำบลนี้แทนเจ้าพนักงานท้องถิ่น หมายความว่าประธานกรรมการบริหารองค์การบริหารส่วนตำบลห้วยป่าหวายเจ้าพนักงานสาธารณสุข หมายความว่าเจ้าพนักงานซึ่งได้รับแต่งตั้งจากรัฐมนตรีว่าการกระทรวงสาธารณสุขให้ปฏิบัติตามพระราชบัญญัติการสาธารณสุข พ.ศ. ๒๕๓๕ตลาด หมายความว่าสถานที่ซึ่งปกติจัดไว้ให้ผู้ค้าใช้เป็นที่ชุมนุมเพื่อจำหน่ายสินค้าประเภทสัตว์เนื้อ เนื้อสัตว์ ผัก ผลไม้หรืออาหารอันมีสภาพเป็นของสด ประกอบหรือปรุงแล้ว หรือของเสียง่าย ทั้งนี้ ไม่ว่าจะมีการจำหน่ายสินค้าประเภทอื่นหรือไม่ก็ตามและความรวมถึงบริเวณซึ่งจัดไว้สำหรับให้ผู้ค้าใช้เป็นที่ชุมนุมเพื่อจำหน่ายสินค้าประเภทดังกล่าวเป็นประจำหรือเป็นครั้งคราว หรือตามวันที่กำหนดข้อ ๕ ให้ประธานกรรมการบริหารองค์การบริหารส่วนตำบลห้วยป่าหวายรักษาการให้เป็นไปตามข้อบังคับตำบลนี้และให้มีอำนาจแต่งตั้งเจ้าหน้าที่ออกข้อกำหนด คำสั่ง ระเบียบและกำหนดกิจการอื่นเพื่อปฏิบัติการให้เป็นไปตามข้อบังคับตำบลหมวด ๑การขออนุญาตและออกใบอนุญาต ข้อ ๖ ห้ามมิให้ผู้ใดจัดตั้งตลาด เว้นแต่จะได้รับใบอนุญาตจากเจ้าพนักงานท้องถิ่นการเปลี่ยนแปลงขยาย หรือลดสถานที่หรือบริเวณที่ใช้เป็นตลาดภายหลังจากที่เจ้าพนักงานท้องถิ่นได้ออกใบอนุญาตให้จัดตั้งตลาดตามวรรคหนึ่งแล้วจะกระทำได้เมื่อได้รับอนุญาตเป็นหนังสือจากเจ้าพนักงานท้องถิ่นตามข้อ ๘ความในข้อนี้มิให้ใช้บังคับแก่กระทรวง ทบวง กรมราชการส่วนท้องถิ่นหรือองค์การของรัฐที่ได้จัดตั้งตลาดขึ้นตามอำนาจหน้าที่แต่ในการดำเนินกิจการตลาดจะต้องปฏิบัติเช่นเดียวกับผู้รับใบอนุญาตตามความในข้อกำหนดแห่งข้อบังคับตำบลนี้ด้วยและให้เจ้าพนักงานท้องถิ่นมีอำนาจกำหนดเงื่อนไขเป็นหนังสือให้ผู้จัดตั้งตลาดตามวรรคนี้ปฏิบัติเป็นการเฉพาะรายก็ได้ข้อ ๗ การยื่นคำขอรับใบอนุญาตเป็นผู้จัดตั้งตลาดต้องยื่นคำขอรับใบอนุญาตตามแบบที่องค์การบริหารส่วนตำบลกำหนดพร้อมด้วยแผนผังแบบก่อสร้าง และรายการปลูกสร้างในสถานที่ที่จะตั้งตลาดต่อเจ้าพนักงานท้องถิ่นการยื่นคำขอเปลี่ยนแปลงขยาย หรือลดสถานที่หรือบริเวณที่ใช้เป็นตลาดภายหลังจากที่เจ้าพนักงานท้องถิ่นได้ออกใบอนุญาตให้จัดตั้งตลาดแล้วให้ผู้รับใบอนุญาตยื่นคำขอรับใบอนุญาตตามแบบที่องค์การบริหารส่วนตำบลกำหนดพร้อมด้วยแผนผังแบบก่อสร้าง และรายการปลูกสร้างที่จะขอเปลี่ยนแปลงขยายหรือลดสถานที่หรือบริเวณที่เป็นตลาดต่อเจ้าพนักงานท้องถิ่นข้อ ๘ เมื่อได้รับคำขอรับใบอนุญาตคำขอเปลี่ยนแปลง ขยายหรือลดสถานที่หรือบริเวณที่ใช้เป็นตลาดให้เจ้าพนักงานท้องถิ่นตรวจความถูกต้องและความสมบูรณ์ของคำขอเมื่อเห็นว่าผู้ขอรับใบอนุญาตได้จัดสถานที่ที่ตั้งตลาดและมีเครื่องอุปกรณ์สำหรับตลาดถูกต้องด้วยสุขลักษณะตามเงื่อนไขที่บังคับไว้ในข้อ๑๑ ข้อ ๑๒ และข้อ ๑๓ แล้วให้ออกใบอนุญาตได้เจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวันนับแต่วันได้รับคำขอซึ่งมีรายละเอียดถูกต้องหรือครบถ้วนตามที่กำหนดในวรรคก่อนกรณีมีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคสองให้ขยายเวลาออกไปอีกไม่เกินสองครั้ง ครั้งละไม่เกินสิบห้าวันแต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคสองหรือตามที่ได้ขยายเวลาไว้แล้วนั้นให้เรียกเก็บค่าธรรมเนียมใบอนุญาตตามตารางบัญชีอัตราค่าธรรมเนียมใบอนุญาตท้ายข้อบังคับตำบลนี้ข้อ ๙ บรรดาใบอนุญาตที่ออกให้ตามข้อบังคับตำบลนี้ให้มีอายุหนึ่งปีนับแต่วันที่ออกใบอนุญาตการขอต่ออายุใบอนุญาตจะต้องยื่นคำขอก่อนใบอนุญาตสิ้นอายุเมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตหลักเกณฑ์วิธีการ และเงื่อนไขการขอต่อใบอนุญาตและการอนุญาตให้ต่ออายุใบอนุญาตให้เป็นไปตามที่กำหนดในข้อกำหนดของท้องถิ่นข้อ ๑๐ ผู้รับใบอนุญาตตามข้อ ๘ผู้ใดมีความประสงค์จะขอเปลี่ยนชื่อผู้รับใบอนุญาตยื่นคำขออนุญาตต่อเจ้าพนักงานท้องถิ่น โดยไม่ต้องเสียค่าธรรมเนียมสำหรับการนี้หมวด ๒การกำกับดูแลตลาด ข้อ ๑๑ สถานที่ตั้งเป็นตลาดและการปลูกสร้างสถานที่นั้นต้องจัดให้ได้สุขลักษณะอนามัย ดังต่อไปนี้(๑)ต้องตั้งอยู่ในที่ซึ่งเจ้าพนักงานท้องถิ่นเห็นว่าจะไม่เป็นอันตรายแก่สุขภาพและอนามัย(๒)อาคารต้องสร้างด้วยวัสดุถาวร มีสภาพมั่นคงแข็งแรง(๓)บริเวณพื้นที่ต้องทำด้วยวัสดุถาวร มีสภาพมั่นคงแข็งแรงทำความสะอาดง่ายและไม่มีน้ำขัง(๔)ต้องมีทางระบายน้ำทำด้วยวัสดุถาวร ทำความสะอาดง่ายเพื่อรองรับน้ำให้ไหลไปสู่ทางระบายน้ำสาธารณะได้และต้องมีระบบกำจัดน้ำเสียตามที่เจ้าพนักงานท้องถิ่นกำหนด หรือตามข้อแนะนำของเจ้าพนักงานสาธารณสุข(๕)ต้องมีแสงสว่าง และการระบายอากาศให้เพียงพอตามที่เจ้าพนักงานท้องถิ่นกำหนดหรือตามคำแนะนำของเจ้าพนักงานสาธารณสุข(๖)ที่วางของขายต้องมีลักษณะต่อไปนี้ก.ต้องกว้างไม่น้อยกว่า ๒ เมตร และมีพื้นที่ไม่น้อยกว่า ๔ ตารางเมตร สูงไม่น้อยกว่า ๐.๖๐เมตร ทำด้วยวัสดุถาวรที่ถูกสุขลักษณะ แยกเป็นหมวดหมู่ให้เหมาะสมตามประเภทสินค้าตามที่เจ้าพนักงานท้องถิ่นกำหนดหรือตามคำแนะนำของเจ้าพนักงานสาธารณสุขและให้กำหนดหมายเลขประจำแต่ละที่ไว้ให้ชัดเจนข.ต้องจัดให้มีที่นั่งสำหรับผู้ขายของไว้โดยเฉพาะให้เหมาะสมแยกต่างหากจากที่วางของขายและสะดวกต่อการเข้าออกค.การสร้างที่วางของขาย ซึ่งมีลักษณะพิเศษนอกจากที่กล่าวมาแล้วข้างต้นจะต้องสร้างให้ถูกสุขลักษณะทำความสะอาดง่ายตามคำแนะนำของผู้ซึ่งได้รับการแต่งตั้งจากเจ้าพนักงานท้องถิ่น(๗)ทางเดินของตลาดต้องมีลักษณะ ดังต่อไปนี้ก.ต้องมีทางเข้าออกตลาดอย่างน้อยหนึ่งแห่ง และมีขนาดกว้างไม่น้อยกว่า ๑.๕๐ เมตร ในกรณีทางเข้าออกตลาดเป็นทางซึ่งต้องลอดผ่านใต้อาคารอื่นต้องมีความสูงไม่น้อยกว่า ๖ เมตรข.ทางเดินสำหรับผู้ซื้อของภายในอาคารตลาด ต้องมีขนาดกว้างไม่น้อยกว่า ๑.๕๐ เมตร(๘)ต้องทำรั้วหรือประตูกั้นหรือสิ่งป้องกันไว้เพื่อมิให้คน และสัตว์เข้าไปพลุกพล่าน(๙)ต้องจัดให้มีส้วม เครื่องสุขภัณฑ์อุปกรณ์เครื่องใช้ตามจำนวนและสถานที่ตั้งตามที่เจ้าพนักงานท้องที่กำหนดหรือตามคำแนะนำของผู้ซึ่งได้รับการแต่งตั้งจากเจ้าพนักงานท้องถิ่น(๑๐)ต้องจัดให้มีที่สำหรับล้างสินค้าพร้อมติดตั้งท่อน้ำประปาและท่อระบายน้ำทิ้งให้เพียงพอและสะดวกในการระบายน้ำ(๑๑)ต้องปฏิบัติการอื่น ๆอันเกี่ยวกับลักษณะและอนามัยตามที่เจ้าพนักงานท้องถิ่นกำหนดหรือตามคำแนะนำของเจ้าพนักงานสาธารณสุขข้อ ๑๒ สถานที่ที่ตั้งเป็นตลาดและการปลูกสร้างในสถานที่ดังกล่าวได้มีลักษณะพิเศษได้สุขลักษณะและอนามัยมีการระบายอากาศโดยใช้เครื่องปรับอากาศและได้รับความเห็นชอบจากเจ้าพนักงานสาธารณสุขหรือผู้ซึ่งได้รับการแต่งตั้งจากเจ้าพนักงานท้องถิ่นแล้วสถานที่ที่ตั้งและการปลูกสร้างในสถานที่นั้นอาจได้รับยกเว้นไม่ต้องปฏิบัติตามข้อ ๘ก็ได้ข้อ ๑๓ ผู้รับใบอนุญาตต้องจัดให้มีเครื่องมืออุปกรณ์ และสิ่งอื่น ๆ อันจำเป็นสำหรับสุขลักษณะและอนามัยของตลาด ดังต่อไปนี้(๑)ที่รองรับสิ่งปฏิกูลและมูลฝอยที่เก็บรวบรวมและการกำจัดสิ่งปฏิกูลและมูลฝอยซึ่งได้สุขลักษณะสามารถป้องกันมิให้เกิดเหตุรำคาญและป้องกันการระบาดของโรคติดต่อได้ตามขนาดจำนวนให้เพียงพอและตั้งอยู่ในสถานที่ที่เหมาะสมตามคำแนะนำของผู้ซึ่งได้รับการแต่งตั้งจากเจ้าพนักงานท้องถิ่น(๒)น้ำสะอาด พร้อมทั้งที่เก็บสำรองน้ำให้มีปริมาณเพียงพอและสะดวกแก่การใช้สำหรับล้างมือล้างสินค้าและล้างตลาด(๓)เครื่องมือ อุปกรณ์อื่น ๆที่จำเป็นสำหรับสุขลักษณะและอนามัยของตลาดตามที่เจ้าพนักงานท้องถิ่นกำหนดหรือคำแนะนำของผู้ซึ่งได้รับการแต่งตั้งจากเจ้าพนักงานท้องถิ่นข้อ ๑๔ ห้ามมิให้บุคคลใดใช้ตลาดเป็นที่หลับนอนเว้นแต่ผู้มีหน้าที่เฝ้าตลาดข้อ ๑๕ ให้เปิดตลาดตั้งแต่เวลา ๐๕.๐๐ น.และปิดตลาดเมื่อถึงเวลา ๑๙.๐๐ น.เว้นแต่จะได้กำหนดไว้เป็นอย่างอื่นในใบอนุญาตจากเจ้าพนักงานท้องถิ่นข้อ ๑๖ ใบอนุญาตฉบับหนึ่งให้ใช้ได้เฉพาะผู้รับใบอนุญาตกับผู้ช่วยการขายที่ระบุชื่อไว้ในใบอนุญาตไม่เกินสองคนเท่านั้นหมวด ๓การขายของในตลาด ข้อ ๑๗ ห้ามมิให้ผู้ใดเข้าขายของในตลาดเว้นแต่ได้รับใบอนุญาตจากเจ้าพนักงานท้องถิ่นในการยื่นคำขอรับใบอนุญาตตามวรรคหนึ่งให้ยื่นคำขอตามแบบที่กำหนดต่อเจ้าพนักงานท้องถิ่นเมื่อเจ้าพนักงานท้องถิ่นได้ตรวจสอบแล้วผู้ขอรับใบอนุญาตต้องถูกต้องด้วยสุขลักษณะไม่เป็นโรคติดต่อหรือเป็นพาหะนำโรคก็ให้ออกใบอนุญาตได้ให้เรียกเก็บค่าธรรมเนียมใบอนุญาตขายของในตลาดตามอัตราในบัญชีอัตราค่าธรรมเนียมใบอนุญาตท้ายข้อบังคับตำบลนี้ข้อ ๑๘ ในการเข้าขายของในตลาดผู้เข้าขายของและผู้ช่วยผู้ขายต้องปฏิบัติต่อไปนี้(๑)วางสิ่งของอยู่ในขอบเขตที่วางของขายซึ่งจัดไว้ถ้าวางล้ำออกมาให้ถือว่าวางสิ่งของกีดขวางในตลาดและห้ามมิให้วางสิ่งของสูงเกินกว่า ๐.๖๐ เมตรจากพื้นตลาดเว้นแต่จะได้รับความเห็นชอบจากเจ้าพนักงานสาธารณสุข(๒)วางสินค้าให้ถูกต้องตามที่ที่จัดไว้สำหรับประเภทนั้น(๓)แต่งกายให้สะอาดตามที่เจ้าพนักงานสาธารณสุขเห็นชอบ(๔)ใช้เครื่องปกปิดอาหารและภาชนะหรือเครื่องสำหรับประกอบหรือปรุงอาหารให้พ้นจากฝุ่นละออง สัตว์นำโรคและรักษาเครื่องปกปิดนั้นให้สะอาดใช้การได้ดีอยู่เสมอ(๕)ใช้น้ำสะอาดในการปรุง แช่ ล้างอาหารและภาชนะ(๖)ใช้ภาชนะเครื่องใช้ในการบริโภคที่สะอาดและรักษาให้สะอาดอยู่เสมอ(๗)ใช้วัสดุที่สะอาดห่อหรือใส่ของให้แก่ผู้ซื้อ(๘)ไม่จ้างหรือใช้บุคคลที่ป่วย หรือมีเหตุควรเชื่อว่าป่วยเป็นโรคติดต่อทำการประกอบปรุงหรือขายอาหาร(๙)ทำความสะอาดที่วางของขายทุกวันก่อนขายและเลิกขาย(๑๐)ให้มีภาชนะรองรับมูลฝอยที่ถูกลักษณะและเรียบร้อยตามคำแนะนำของเจ้าพนักงานสาธารณสุขประจำที่วางขายของตน(๑๑)ปฏิบัติการอื่น ๆ ให้ถูกต้องด้วยสุขลักษณะและเรียบร้อยตามคำแนะนำของเจ้าพนักงานสาธารณสุข หรือคำสั่งของเจ้าพนักงานท้องถิ่นข้อ ๑๙ ผู้รับใบอนุญาตต้องดูและควบคุมให้ผู้เข้าขายของในสถานที่ตั้งตลาดปฏิบัติตามระเบียบที่ได้กำหนดไว้ตามข้อ๑๑ (๖)ข้อ ๒๐ ผู้รับใบอนุญาตต้องรักษาตลาดตลอดจนของใช้ทั้งมวลให้ถูกต้องด้วยสุขลักษณะและเรียบร้อยดังต่อไปนี้(๑)ต้องรักษาส้วมให้ได้สุขลักษณะอยู่เสมอ(๒)ต้องจัดให้มีคนงานทำความสะอาดจำนวนเพียงพอ และต้องทำความสะอาดให้สะอาดอยู่เสมอ(๓)ต้องจัดการกำจัดมูลฝอยและสิ่งปฏิกูลในตลาดตามข้อบังคับของท้องถิ่นหรือคำแนะนำของเจ้าพนักงานสาธารณสุข(๔)ต้องจัดให้มีแสงสว่างเพียงพอภายในตลอดเวลากลางคืน(๕)ดูแลมิให้บุคคลใดนอกจากผู้มีหน้าที่เฝ้าตลาดใช้ตลาดเป็นที่หลับนอน(๖)ต้องจัดเก็บสิ่งของให้เรียบร้อยปลอดภัยจากสัตว์นำโรคต่าง ๆและสะดวกแก่การทำความสะอาดระหว่างเวลาเปิดตลาด(๗)ปฏิบัติการอื่น ๆ ตามคำแนะนำของเจ้าพนักงานสาธารณสุขหรือตามคำสั่งของจ้าพนักงานท้องถิ่นข้อ ๒๑ ห้ามมิให้ผู้ใดเข้าขายของในตลาดหรือผู้ช่วยผู้ขายของคนใด ขาย ทำ ประกอบปรุงหรือสะสมอาหารและสิ่งของอย่างอื่นในตลาดเมื่อมีเหตุควรเชื่อว่าตนเป็นโรคติดต่อ หรือเมื่อเจ้าพนักงานสาธารณสุขได้ตรวจปรากฏว่าเป็นพาหะและได้รับแจ้งความเป็นหนังสือว่าตนเป็นพาหะของโรคแล้วข้อ ๒๒ ผู้รับใบอนุญาตให้ตั้งตลาดหรือใช้สถานที่ใดเป็นตลาดหรือผู้รับใบอนุญาตให้เข้าขายของในตลาดกระทำความผิดโดยฝ่าฝืนข้อบังคับตำบลนี้เจ้าพนักงานท้องถิ่นมีอำนาจสั่งพักใช้ใบอนุญาตคราวหนึ่งไม่เกิน ๑๕ วันในกรณีที่ผู้ได้รับใบอนุญาตถูกสั่งพักใบอนุญาตมาสองครั้งขึ้นไปและมีเหตุผลที่จะต้องสั่งพักใช้ใบอนุญาตอีกเจ้าพนักงานท้องถิ่นจะสั่งเพิกถอนใบอนุญาตเสียก็ได้ข้อ ๒๓ ถ้าปรากฏว่าผู้เข้าขายของในตลาดหรือผู้ช่วยผู้ขายของคนใดเป็นโรคติดต่อหรือพาหะโรคติดต่อซึ่งเจ้าพนักงานสาธารณสุขเห็นว่าถ้าอนุญาตเข้าขายของต่อไปจะเป็นอันตรายแก่สุขภาพของประชาชนเจ้าพนักงานท้องถิ่นมีอำนาจสั่งให้หยุดดำเนินกิจการไว้ทันทีจนกว่าจะได้แก้ไขหรือปรับปรุงหมวด ๔บทกำหนดโทษ ข้อ ๒๔ ผู้ใดฝ่าฝืนความในข้อ ๘แห่งข้อบังคับตำบลนี้ มีความผิดตามมาตรา ๗๑ แห่งพระราชบัญญัติการสาธารณสุข พ.ศ.๒๕๓๕ข้อ ๒๕ ผู้ใดฝ่าฝืนความในข้อ ๑๘แห่งข้อบังคับตำบลนี้ มีความผิดตามมาตรา ๗๘ แห่งพระราชบัญญัติการสาธารณสุข พ.ศ.๒๕๓๕ข้อ ๒๖ ผู้ใดฝ่าฝืนข้อบังคับตำบลนี้ข้อหนึ่งข้อใดนอกจากที่กำหนดไว้ในข้อ ๒๔, ๒๕ แห่งข้อบังคับตำบลนี้มีความผิดตามมาตรา ๗๓ แห่งพระราชบัญญัติการสาธารณสุข พ.ศ. ๒๕๓๕หมวด ๕บทเฉพาะกาล ข้อ ๒๗ บรรดาใบอนุญาตที่ได้ออกให้แก่ผู้รับใบอนุญาตผู้ประกอบกิจการใด ก่อนวันที่ข้อบังคับตำบลนี้ใช้บังคับและเป็นกิจการที่จะต้องได้รับใบอนุญาตตามข้อบังคับตำบลนี้ให้ผู้นั้นประกอบกิจการนั้นต่อไปได้เสมือนเป็นผู้ได้รับใบอนุญาตจนสิ้นอายุใบอนุญาตนั้นเมื่อใบอนุญาตดังกล่าวสิ้นอายุและผู้นั้นยังคงประสงค์จะดำเนินการกิจการต่อไปให้ดำเนินการขอรับใบอนุญาตตามข้อบังคับตำบลนี้ข้อ ๒๘ ผู้ใดเป็นผู้เข้าขายของในตลาดอยู่แล้วในวันที่ข้อบังคับตำบลนี้ใช้บังคับ แต่ยังไม่อนุญาตให้ยื่นคำขอรับใบอนุญาตตามข้อ๑๗ ภายในกำหนดเก้าสิบวันนับแต่วันที่ใช้ข้อบังคับตำบลประกาศ ณ วันที่ ๒๙มีนาคม พ.ศ. ๒๕๔๔สังวรณ์ มิทินประธานกรรมการบริหารองค์การบริหารส่วนตำบลห้วยป่าหวาย[เอกสารแนบท้าย]๑.บัญชีอัตราค่าธรรมเนียมใบอนุญาตให้จัดตั้งตลาดและใบอนุญาตให้เข้าขายของในตลาด(ดูข้อมูลจากภาพกฎหมาย)ปริยานุช/ผู้จัดทำ๒๘ เมษายน ๒๕๕๒จุฑามาศ/ปรับปรุง๑๐ ตุลาคม ๒๕๕๗[๑] ราชกิจจานุเบกษาเล่ม ๑๒๖/ตอนที่ ๓๙ ง/หน้า ๕๔/๙ เมษายน ๒๕๕๒